Diari Oficial de la Generalitat Valenciana


Sumari del DOGV 8264, del 29-03-2018 (2018/3213)

DECRET 36/2018, de 23 de març, del Consell, pel qual s'autoritza la separació de la Facultat de Psicologia, Magisteri i Ciències de l'Educació per a la seua supressió; i la creació de les facultats de Psicologia, i de Magisteri i Ciències de l'Educació en la Universitat Catòlica de València Sant Vicent Màrtir.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3213


Data del document
:   23-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 36/2018, de 23 de març, del Consell, pel qual s'autoritza la separació de la Facultat de Psicologia, Magisteri i Ciències de l'Educació per a la seua supressió; i la creació de les facultats de Psicologia, i de Magisteri i Ciències de l'Educació en la Universitat Catòlica de València Sant Vicent Màrtir. [2018/3213]  
PREÀMBUL  
  
La Universitat Catòlica de València Sant Vicent Màrtir, amb data 16 de gener de 2017, va sol·licitar l'autorització per a separar la Facultat de Psicologia, Magisteri i Ciències de l'Educació per a la seua supressió i la creació de dues facultats: la Facultat de Psicologia i la Facultat de Magisteri i Ciències de l'Educació, que no comporta canvi de seu en cap dels graus autoritzats, tot això de conformitat amb els informes previs favorables del seu Consell de Govern, de 16 de desembre de 2016, i de l'Acord adoptat pel Patronat de la Universitat, de 14 de desembre de 2016.  
El Consell Valencià d'Universitats i de Formació Superior ha sigut informat de l'esmentada proposta de la modificació de facultats en la Universitat Catòlica de València Sant Vicent Màrtir en la sessió de 27 de febrer de 2018 i en l'expedient consta l'informe favorable de l'Agència Valenciana d'Avaluació i Prospectiva del 30 de setembre de 2017.  
  
Per això, de conformitat amb el que disposa la Llei orgànica 6/2001, de 21 de desembre, d'universitats, el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, i amb la deliberació prèvia del Consell, en la reunió de 23 de març de 2018,  
  
  
DECRETE  
  
Primer. Autorització de separació i supressió de centre universitari  
Autoritzar la Universitat Catòlica de València Sant Vicent Màrtir per a la separació i supressió de la Facultat de Psicologia, Magisteri i Ciències de l'Educació.  
  
Segon. Autorització de creació de Facultat de Psicologia  
Autoritzar la Universitat Catòlica de València Sant Vicent Màrtir per a la creació de la Facultat de Psicologia, en la qual s'impartiran el grau en Psicologia, grau en Logopèdia i grau en Teràpia Ocupacional.  
  
Tercer. Autorització de creació de Facultat de Magisteri i Ciències de l'Educació  
Autoritzar la Universitat Catòlica de València Sant Vicent Màrtir per a la creació de la Facultat de Magisteri i Ciències de l'Educació, en la qual s'impartiran el grau en Mestre/a en Educació Primària, grau en Mestre/a en Educació Infantil, grau en Educació Social i grau en Pedagogia.  
  
Quart. Inscripció en el Registre d'Universitats, Centres i Títols  
El Ministeri d'Educació, Cultura i Esport serà informat d'aquestes autoritzacions a l'efecte que s'inscriguen en el Registre d'Universitats, Centres i Títols (RUCT), d'acord amb el que disposa l'article 13.1 del Reial decret 1509/2008, de 12 de setembre, de 2007.  
  
  
Cinqué. Comunicació a la Conferència General de Política Universitària  
D'acord amb l'article 8.3 de la Llei orgànica 6/2001, de 21 de desembre, d'universitats, la Conferència General de Política Universitària serà informada d'aquesta autorització.  
  
  
DISPOSICIÓ FINAL  
  
Única. Eficàcia  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 23 de març de 2018.  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ